**ՀԻՄՆԱՎՈՐՈՒՄ**

ՀԱՅԱՍՏԱՆ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ԴԵԿՏԵՄԲԵՐԻ 23 –Ի ԹԻՎ 167-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է՝

Վանաձորի համայնքապետարանի աշխատակազմի Բնակարանային տնտեսության և համատիրությունները համակարգող բաժնի պետի կողմից ներկայացված զեկուցագրով, որի համաձայն անհրաժեշտություն է  առաջացել, հաշվի առնելով ռազմական դրության հետ կապված իրավիճակը, մաքրել և կարգի բերել բազմաբնակարան շենքերի տակ գտնվող ապաստարանները, նկուղները և թաքստոցները, որոնք կատարվում և կատարվելու են համատիրությունների կողմից:

1. Առաջարկվող կարգավորման նպատակը,

Կատարելով փոփոխություններ Վանաձոր համայնքի 2020 թվականի բյուջեի ծախսային մասում, 3112 տողի «ՀՀ համայնքների պահուստային ֆոնդ» ծրագրով նախատեսված միջոցներից կհատկացվի գումար համատիրությունների կողմից վերը նշված աշխատանքներն իրականացնելու համար:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

Փոփոխությունների արդյունքում ակնկալվում է հնարավորին չափ համայնքի բնակչության համար ստեղծել ավելի ապահով պայմաններով ապաստարաններ: